അംഗത്വത്തിന് സിനിമാക്കാരില്നിന്ന് കോഴ സിനി വര്ക്കേഴ്സ് വെല്ഫെയര് ഫണ്ടിന്റെ പേരില് വന് തട്ടിപ്പ് ലൈറ്റ് ബോയ്സ് അടക്കമുള്ള പാവങ്ങളില് നിന്ന് 1000 രൂപ മുതല് 5000 രൂപ വരെ വാങ്ങിച്ച് വഞ്ചിക്കുന്നത് ഫെഫ്ക ഭാരവാഹിയായ സംവിധായകനെന്ന് ആക്ഷേപം തിരുവനന്തപുരം: രാജ്യത്തെ സിനിമാ പ്രവര്ത്തകരുടെ ഉന്നമനത്തിനായി കേന്ദ്ര സര്ക്കാര് രൂപം കൊടുത്ത സിനി വര്ക്കേഴ്സ് വെല്ഫയര് ഫണ്ടിന്റെ പേരില് വന് തട്ടിപ്പും വെട്ടിപ്പും. വര്ഷങ്ങളായി ഈ ബോര്ഡില് കുടികിടപ്പുപോലെ കിടക്കുന്ന ഒരു സംവിധായകനും സഹ സംവിധാകനും ചേര്ന്ന് തങ്ങളുടെ ബന്ധുക്കളായ നിരവധി പേരെ തിരുകിക്കയറ്റിയെന്നും, ലൈറ്റ് ബോയ്സ് അടക്കമുള്ള പാവങ്ങളില് നിന്ന് 1000 രൂപ മുതല് 5000 രൂപ വരെ വാങ്ങിച്ച് വഞ്ചിക്കുകയാണെന്നുമാണ് ആരോപണം ഉയരുന്നുത്. ആരോപിതനായ ഈ സംവിധായകന് ഫെഫ്ക ഡയറക്ടേഴ്സ് യൂണിയന്റെ ഉന്നത സ്ഥാനത്തു തുടരുകയാണ്. സനിമാ പ്രവര്ത്തകര്ക്ക് 40ലക്ഷം രൂപവരെ ചികിത്സാസഹായം കിട്ടുന്ന ഫണ്ടാണിത്. സിനി വര്ക്കേഴ്സ് വെല്ഫയര് ഫണ്ടിനെക്കുറിച്ച് നേരത്തെതന്നെ പരാതികള് ഉയര്ന്നിരുന്നെങ്കിലും ആരും പരസ്യമായി പ്രതികരിച്ചിരുന്നില്ല. പക്ഷേ ഇപ്പോള് സംവിധായകനും മാധ്യമ പ്രവര്ത്തകനും എഴുത്തുകാരനുമായ ശാന്തിവിള ദിനേശ് ഈ വിഷത്തില് ശക്തമായി പ്രതികരിച്ചതോടെ വിവാദം കത്തുകയാണ്. ശാന്തിവിള ദിനേശ് തന്റെ യ്യൂട്യൂബ് ചാനലായ ലൈറ്റ്സ് ക്യാമറ ആക്ഷനിലൂടെ ഇങ്ങനെയാണ് പ്രതികരിക്കുന്നത് വേലി തന്നെ വിളവ് തിന്നുക എന്നൊരു പഴഞ്ചോല്ലുണ്ട്. അതാണിപ്പോള് നടക്കുന്നത്. കേന്ദ്ര ഗവണ്മെന്റ്് സിനി വര്ക്കേഴ്സ് വെല്ഫെയര് ഫണ്ട് എന്നുപറഞ്ഞ് ഒരുആക്റ്റ് ഉണ്ടാക്കിയിട്ടുണ്ട്. അത് 1981 സെപ്റ്റംബര് മാസം 17 നാണ് നിലവില് വന്നത്. ലേബര് മിനിസ്ട്രിയുടെ കീഴിലാണ് ഈ വെല്ഫെയര് ബോര്ഡ്. ആറ്റന്ബെറോ എന്നുപറഞ്ഞ മഹാനായ സംവിധായകന് ഗാന്ധിയെ കുറിച്ച് ഒരു സിനിമ എടുത്തിരുന്നു. ആ സിനിമ 1982 നവംബര് 30 ലാണ് റിലീസ് ആയത്. ആ സിനിമ ഇന്ത്യയില് പ്രദര്ശനം തുടങ്ങിയപ്പോള് ആറ്റന്ബെറോ പറഞ്ഞു, ഈ ഗാന്ധി സിനിമയില് നിന്ന് എത്ര രൂപ ലാഭം കിട്ടിയാലും, അത് ഞാന് എന്റെ നാട്ടിലേക്ക് കൊണ്ടുപോകില്ല. ആ പണം ഇന്ത്യയിലെ സിനിമ പ്രവര്ത്തകര്ക്ക് അവരുടെ വെല്ഫെയറിനു വേണ്ടി ഉപയോഗിക്കാം. അങ്ങനെ ഗാന്ധി സിനിമയില് നിന്ന് കിട്ടിയ മുഴുവന് ലാഭവും, അദ്ദേഹം ഈ ലേബര് ഡിപ്പാര്ട്മെന്റിന് കീഴിലുള്ള സിനി വര്ക്കേഴ്സ് വെല്ഫെയര് ഫണ്ടിന് കൊടുത്തു. അതിന്റെ കൂട്ടത്തില് ഇന്ത്യയില് ഓരോ പടം സെന്സര് ചെയ്യുമ്ബോഴും അതില് നിന്ന് പതിനായിരം രൂപ ഈ വെല്ഫെയര് ഫണ്ടിലേക്ക് വരും. ഒരു വര്ഷത്തില് ഇന്ത്യയില് എത്ര പടം ഇറങ്ങുന്നുവെന്ന് ആലോചിച്ച് നോക്കു. അത്രയും സിനിമയില് നിന്നും പതിനായിരം രൂപ വെച്ച് വെല്ഫെയറിനു വരും. ഈ ഫണ്ടില് നിന്ന് സിനിമയില് അവശത അനുഭവിക്കുന്ന വിഭാഗങ്ങള്ക്ക് ചികിത്സ ചിലവിനായും, പെണ്കുട്ടികളുടെ പഠനത്തിനായും, ഒരുപാട് തുക അതില് നിന്ന് ലഭിക്കും. ചികിത്സ ചിലവെന്ന് പറഞ്ഞാല് ഏകദേശം 35 40 ലക്ഷം വരെയുള്ള ചികിത്സകള്. സിനിമാക്കാര്ക്ക് കിഡ്നി മാറ്റിവെക്കലോ, ഹൃദയ സംബന്ധമായ ചികിത്സക്ക് ഒരു ബുദ്ധിമുട്ടും ഇല്ല. ഇതില് അംഗത്വമുള്ളവര്ക്ക് പൈസ കിട്ടും. അതുപോലെ ഒരു പെണ്കുട്ടി ഒരു ക്ലാസിനു പോയാല് ഒരു രൂപ വെച്ച് കിട്ടും. അപ്പോള് അവള് ഒരു വര്ഷം 280 ക്ലാസിനു പോയാല് 280 രൂപ അവള്ക്ക് കിട്ടും. ഇങ്ങനെ ഒരുപാട് കാര്യങ്ങളുണ്ട്. ഇതിനെ കണ്ണൂര് കാര്ഡ് എന്നാണ് വിളിച്ചിരുന്നത്. കാരണം, കണ്ണൂരിലെ ബീഡി തൊഴിലാളികള്ക്കുള്ള വെല്ഫെയര് ബോര്ഡും, സിനിമാക്കാരുടെ വെല്ഫെയര് ബോര്ഡും ഒരു ഓഫീസിന്റെ കീഴിലായിരുന്നു. അതുകൊണ്ട് സിനിമാക്കാര് പറഞ്ഞുകൊണ്ടിരുന്നത് കണ്ണൂര് കാര്ഡ് എന്നായിരുന്നു. ഈ കാര്ഡ് എടുക്കാന് 100 രൂപയുടെ മുദ്രപത്രത്തില് അപേക്ഷ എഴുതി ഒരു നോട്ടറിയെക്കൊണ്ട് ഒപ്പിട്ട് രണ്ട് ഫോട്ടോയുമായി കണ്ണൂരിലേക്ക് അയക്കുകയാണ്. ഇതിനായി സിനിമാരംഗത്തുള്ളവര് ചേര്ന്ന ഒരു കമ്മറ്റിയുണ്ടാവും. ആ കമ്മറ്റിയിലുള്ള ആരെങ്കിലും രണ്ടുപേര് അപേക്ഷയില് ഒപ്പിടണം. ഇപ്പോള് കണ്ണൂരിലെ ഓഫീസില് മാറി തിരുവനന്തപുരത്താണ്. ഇവിടെ കാലാകാലങ്ങളായി കുടികിടപ്പ് കിടക്കുന്നതുപോലെ കുറെ മെമ്ബര്മാരുണ്ട്. പുതിയ ബോര്ഡ് വരുമ്ബോള് കേരളത്തിലെ തൊഴില് വകുപ്പ് മന്ത്രിയാണ് അത് ഒപ്പുവെച്ച് ആരെയൊക്കെ ബോര്ഡില് എടുക്കണമെന്ന് തീരുമാനിക്കുന്നത്. ഇത് സിനിമാക്കാര് ആരും ചിന്തിക്കാറില്ല. ഈ വേന്ദ്രന്മാരായ ചിലര്, അതായത് 20 വര്ഷത്തോളമായി കുടിയുറപ്പ് കിടക്കുന്നവര് തന്നെയാണ് സ്ഥിരം ബോര്ഡ് മെമ്ബര്മാര്. കാരണം, കാലാവധി കഴിയുന്നതിന് മുന്പ് ഇവര് ഇത് തൊഴില് വകുപ്പ് മന്ത്രിയെ ഏല്പ്പിക്കും. മന്ത്രി വെറുതെ നോക്കി ഒപ്പിട്ടങ് പോകും. അങ്ങിനെ കുടിയടക്കുന്നതിന്റെ ഏറ്റവും വലിയ കുഴപ്പം ഒരുപാടുണ്ട്. തിരുവനന്തപുരത്തുള്ള ഒരു സംവിധായകനും കൊല്ലത്തുകാരനായ ഒരു സഹസംവിധായകനും ചേര്ന്ന്, പണ്ട് വര്ഷങ്ങള്ക്ക് മുന്പ് മാക്ടയില് അംഗത്വം കിട്ടാത്തവര്ക്കെല്ലാം അംഗത്വം തരാമെന്ന് പറഞ്ഞ് ഒരു കടലാസ് സംഘടന തിരുവനന്തപുരത്ത് തുടങ്ങി. മെഹ്ഫില് എന്നായിരുന്നു ഇതിന്റെ പേര്. അങ്ങനെ ഒരു സംഘടന തുടങ്ങിയിട്ട് പാവപ്പെട്ട ലൈറ്റ് ബോയ്സ് അടക്കം പാവപ്പെട്ട പ്രൊഡക്ഷന് ബോയ്സിന്റെന്നടക്കം, അന്നത്തെ കാലത്ത് 300, 400, 500, രൂപ വീതം തോന്നുന്ന തരത്തില് ആയിരക്കണക്കിന് രൂപ വാങ്ങി ഈ സംവിധായകനും സഹസംവിധായകനും കൂടി പുട്ടടിച്ചു. അവരുടെ ജീവിതം തന്നെ പുട്ടടിയാണ്. വേറെയൊരു പണിക്കും പോവില്ല. ഇവര് രണ്ടുപേരും ഈ കണ്ണൂര് കാര്ഡില് സ്ഥിരം കുടിയിറപ്പുകാരാണ്. ഇവര് വര്ഷങ്ങളായി അതിലുണ്ട്. ഇതില് സംവിധായകന് എന്ന് പറയുന്നയാള് ഫെഫ്ക്ക ഡയറക്ടര്സ് യൂണിയനിലെ ഉന്നത സ്ഥാനത്തിരിക്കുന്ന മനുഷ്യനാണ്. ഫെഫ്ക്കയിലിരിക്കുന്നവര്ക്ക് ഭീഷണിക്കത്ത് അയക്കുക, ഫോണില് വിളിച്ചു ചീത്ത പറയുകയൊക്കെ പതിവാണ്. അതുകൊണ്ട് തന്നെ അവര്ക്ക് പേടിയാണ്. ഇയാളും സഹസംവിധായകനും ജീവിക്കുന്നത്, കണ്ണൂര് കാര്ഡ് എന്ന് പറയുന്ന ഈ വെല്ഫയര് ബോര്ഡില് അംഗമാകാന് വരുന്ന പാവപ്പെട്ട സിനിമക്കാരില് നിന്ന് 1000 രൂപ മുതല് 5000 രൂപ വരെ മേടിച്ചാണ്. ഈ സഹസംവിധായകന് വരുന്നത് കണ്ടാല് സിനി വര്ക്കേഴ്സ് വെല്ഫെയര് ബോര്ഡിന്റെ ചെയര്മാനാണെന്ന് തോന്നും. ഇയാള് ലോക പറ്റിപ്പാണ്. പാവങ്ങളില് നിന്ന് 1000 രൂപ മുതല് 5000 രൂപ വരെ വാങ്ങിച്ച് കണ്ണൂര് കാര്ഡ് എടുത്ത് തരാം, അത് കിട്ടിയാല് നിങ്ങള്ക്ക് 35 ലക്ഷം വരെ ചികിത്സ ചിലവ് കിട്ടും, നിങ്ങളുടെ മകള് വരുമാനമുണ്ടാകും, എന്നൊക്കെ പറഞ്ഞ് പറ്റിച്ച് ജീവിക്കുന്ന രണ്ട് പരാന്നഭോജികളാണ് ഇവര്. ഫെഫ്ക്കയുടെ തലപ്പത്തിരിക്കുന്ന ആളാണ് ഇങ്ങനെയൊക്കെ ആളുകളെ പറ്റിക്കുന്നത്. ഇതില് ഫെഫ്ക്ക ഡയറട്ക്ടേഴ്സ് യൂണിയന്റെ ചെയര്മാനായ രഞ്ജി പണിക്കര്ക്കോ ജനറല് സെക്രട്ടറി ആയ ജി.എസ് വിജയനോ ഒരു പരാതിയുമില്ല. അവര് കണ്ടവരില് നിന്ന് പറ്റിച്ച് തിന്ന് ജീവിക്കട്ടെ എന്ന് വിചാരിച്ചിരിക്കുന്നവരാണ്. കാരണം, അവനോട് വിരല് ചൂണ്ടി സംസാരിച്ചാല് അന്ന് രാത്രി അവരുടെ ചുവരില് പോസ്റ്റര് ഒട്ടിക്കും, അല്ലെങ്കില് അവിഹിതമുണ്ടെന്ന് പറഞ്ഞ് ഭാര്യക്ക് ഊമക്കത്തയക്കും. ഈ രണ്ടുപേരെ മാത്രമല്ല ഞാന് പറയുന്നത്, കേരളത്തില് സിനി വര്ക്കേഴ്സ് വെല്ഫെയര് ഫണ്ട് ബോര്ഡില് കഴിഞ്ഞ പത്തോ പതിനഞ്ചോ വര്ഷത്തില് അംഗത്വം കിട്ടിയവരുടെ മുഴുവന് ലിസ്റ്റും പരിശോധിക്കണം. കാരണം, ഈ സംവിധായകന് അയാളുടെ സകലമാന ബന്ധുക്കളെയും ഇതില് ചേര്ത്തിട്ടുണ്ട്. സിനിമയുമായി ഒരു ബന്ധവുമില്ലാത്ത ഒരുപാട് പേര് ഇതില് നുഴഞ്ഞ് കയറിയിട്ടുണ്ട്. എത്രയും പെട്ടെന്ന് ഇതിന്റെ തലപ്പത്തിരിക്കുന്ന ഉദ്യോഗസ്ഥര് മുഴുവന് കാര്യങ്ങളും പരിശോധിച്ച് സിനിമാ ബന്ധമില്ലാത്തവരെ ഒഴിവാക്കണം. പത്തുവര്ഷത്തെ മുഴവന് പേരുടെയും അബേക്ഷ പരിശോധിച്ച് സിനിമാക്കാര് അല്ലാത്ത മുഴുവന് പേരുടെയും അംഗത്വം ഒഴിവാക്കണം. ഇത് സിനിമയിലുള്ള പാവങ്ങളോട് ചെയ്യുന്ന ക്രൂരതയാണ്. അതുപോലെതന്നെ അംഗത്വം എടുക്കാന് നടക്കുന്ന പാവങ്ങള് തിരുവന്തപുരം ശ്രീവരാഹത്തുള്ള വെല്ഫയര് ഫണ്ടിന്റെ ഓഫീസില് പോയി നേരിട്ട് കൊടുക്കുക. അല്ലാതെ ഇവരുടെ അടുത്ത് പോയി വഞ്ചിക്കപ്പെടരുത്. ശാന്തിവിള ദിനേശ് തുറന്നടിച്ചു.